Lokalt seminar om virksomhedsoverdragelse - Næstved Netavis
Næstved By • 18.11.17
“Hvad gør du, når din virksomhed skal videre?”
Torsdag den 30. november er der mulighed for at blive lidt klogere på, hvordan man får sin virksomhed videre – til næste generation eller slet og ret til salg
– En af de helt store udfordringer for små og mellemstore virksomheder er, hvordan virksomheden kommer videre på en god måde, siger Leif Stolberg-Rohr Nørskov, som er statsautoriseret revisor hos Revision Vadestedet. Mange ejere har et ønske om at sælge eller generationsskifte – men ikke for enhver pris. Har man lagt sit hjerteblod i virksomheden, er det vigtigt, at virksomheden bliver videreført i den rette ånd.
– Også i banken møder vi virksomhedsejere, som efterspørger rådgivning omkring generationsskifte og salg, siger filialdirektør Lars Jørgensen fra Møns Bank i Næstved. Derfor tror vi på, at der er basis for et fælles seminar, hvor vi tager temaet op, og hvor man kan møde både revisor, advokat og bank og få svar på sine spørgsmål – eller blot få inspiration til, hvordan man får taget hul på processen.
– Poul Jeppesen har generationsskiftede i 1979 med sin far, og i årene 2009-13 solgte han C & H System til medarbejderne, og siden – i 2014 – P. K. Jeppesen A/S til en ekstern ejer, fortæller Peter Schiøtz. Poul Jeppesens historie er spændende og kan virke som god inspiration for andre, der står i samme situation.